༄༅། །ཚོགས་ཀྱི་མཆོད་པ་བཞུགས།
༄༅། །རྗེ་བཙུན་རྣལ་འབྱོར་མ་ལ་ཕྱག་འཚལ་ལོ། །ཚོགས་ཀྱི་མཆོད་པ་
མདོར་བསྡུས་བྱེད་པར་འདོད་ན། དང་པོ་སྔོན་འགྲོ་ལ། གནས་དུས། རྟེན་
བཤམ་པ། མཆོད་རྫས་སོ། །དེ་ལ་དང་པོ་གནས་ཁང་ཕྱག་དར་བྱས། ཆག་ཆག་
གདབ། མཎྜལ་དང་མེ་ཏོག་དགྲམ། ཐང་སྐུ་དགྲམ་པ་ལ་སོགས་པ་བྱས། གཉིས་
པ་དུས་ནི་ཚོགས་སོག་པར་འདོད་པ་ལ་ཡར་གྱི་ཚེས་བཅུ། སྒྲིབ་པ་ཟད་པར་འདོད་
པ་ལ་མར་གྱི་ཚེས་བཅུ་ལ་བྱའོ། །གསུམ་པ་རྟེན་ནི་སིནྡྷུ་རའི་དཀྱིལ་འཁོར་རམ། མེ་
ལོང་ལ་ཆང་གིས་ཆོས་འབྱུང་བྲི། དབུས་སུ་མེ་ཏོག་གཅིག་བཞག་གོ། །བཞི་པ་
མཆོད་པ་ནི། མེ་ཏོག་བདུག་པ་མར་མེ་གསུམ་གཡོན་དུ། དྲི་དང་ལྷ་བཤོས་
གཏོར་མ་གསུམ་གཡས་སུའོ། །ཆང་ཕུད་ནི་མདུན་དུ་བཤམ། ཚོགས་ཀྱི་ཡོ་བྱད་
ནི་ཅི་འབྱོར་བ་བཤམ་མོ། །དེ་ནས་ཆོ་ག་ལ་འཇུག་པ་ནི། སློབ་མས་མཎྜལ་བྱས་
ཏེ་ཞུ་བ་འབུལ། ཐམས་ཅད་ཀྱི་ཐུགས་དགོངས་མཐུན་པར་བྱ། དེ་ནས་བླ་མ་ལ་
ཚད་མར་འཛིན་པ་དང༌། བདག་ཉིད་ལ་ཚད་མར་འཛིན་པ་སྟེ། རྗེ་བཙུན་མར་
བསྐྱེད་ལ་སྐུ་མདོག་ལ་སོགས་པ་གསལ་གདབ། དེ་ནས་བསྡུས་པ་ཡིན་པས་སྔགས་
ཅི་ནུས་བཟླས་པས་མཆོད་དོ། །ལྟེ་བར་ཟླ་བ་ལ་ཨོཾ་བཾ་དམར་མོ་ཕག་མོ། སྙིང་གར་
ཧཾ་ཨོཾ་སྔོན་མོ་གཤིན་རྗེ་མ། མགྲིན་པར་ཤློོ་མཻ་དཀར་མོ་རྨོངས་བྱེད་མ། སྤྱི་བོར་ཧྲྀ་
ཧྲི་སེར་མོ་སྐྲག་བྱེད་མ། སྤྱི་གཙུག་ཏུ་ཧཱུྃ་ཧཱུྃ་ལྗང་གུ་སྐྲོད་བྱེད་མ། ཡན་ལག་ལ་ཕཊ་
ཕཊ་དུད་ཁ་ཙཎྜི་ཀར་མོས་པ་བྱ། དེ་ནས་གྲུབ་ན་མཆོད་པ་ལྔས་མཆོད། མ་གྲུབ་ན་
124-

ཚོགས་ཀྱི་མཆོད་པ།
མི་དགོས། དེ་ནས་གཏོར་མ་ལ་འབྲུ་གསུམ་བཟླས། དུར་ཁྲོད་བརྒྱད་ལ་སོགས་པ་
ཚིམ་པར་བྱ། དེ་ནས་ཚོགས་ཀྱི་ཡོ་བྱད་ལ་འབྲུ་གསུམ་བཟླས་ལ་བདུད་རྩིར་བསམས་
ལ་ཕུད་དབུལ། དེ་ནས་ལྷ་མཆོད་པའི་བསམ་པས་ལོངས་སྤྱད། དེ་ནས་སེམས་ཚིམ་
པའི་ཡན་ལག་ཏུ་གླུ་དང་གར་ལ་སོགས་པ་བྱ། (༦༦)བཀྲ་ཤིས་བརྗོད། སྨོན་ལམ་
ནི། ལྷ་མོ་ཚད་མ་དམ་ཚིག་ཚད་མ་དང་། །དེས་གསུངས་ཚིག་བརྗོད་མཆོག་ཏུ་
ཚད་མ་སྟེ། །བདེན་པ་དེ་དག་གིས་ནི་བདག་ཅག་རྣམས། །རྟག་ཏུ་རྗེས་སུ་འཛིན་
པའི་རྒྱུར་གྱུར་ཅིག །ལྷག་མ་བསྡུས་ལ་ཨུ་ཙྪིཥྛས་བཏང༌། གོ་ཆ་བཅིང་ངོ་། །ལས་
ཀྱི་རྗེས་མི་མངོན་པར་བྱའོ།། །།
125